Her er våre tips til Oslo-påsken

Påskeuken kalles ofte den stille uken, men helt stille er det slett ikke. Noen steder er det tvert imot ganske bråkete.

Valentina Razumova

22. mars 2016 17:54 Sist oppdatert 22. mars 2016

24. mars – Skjærtorsdag

Ta en tur til Midgard

Anette Lauen Borg er en av arrangørene av påskens store Tolkien-festival, ArtheCon. Her er hun utkledd i Hobbit-kostyme. Privat / Anette Lauen Borg

Ringenes Herre og Tolkien-feberen er fortsatt het hos mange. Dermed inviteres du til festivalen ArtheCon som er et møtested for gamle og nye fans. Det blir foredrag, kostymeshow og cosplay. Helge Fauskanger er forfatter og filolog som vil lære deg å skrive på det alviske skriftspråket Tengwar. Kaj Andre Apeland holder foredrag om Kalevala, Hiawatha og Silmarillion. Odd Harry Arnesen holder Danseworkshop og Nina Denney Ness forteller om forholdet mellom Snorre illustrasjonenes og filmtrilogien Ringenes Herre. Møt også søstrene Lillyn og Lupin Cosplay som allerede har gjort seg bemerket i Europa utkledd som Fili og Kili.

Hvor og når:

fra kl. 10.00

Hardt og svart

Marduk spiller på Infernofestivalen. Jens Ryden / Pressefoto

Infernofestivalen sørger for at det er liv i byen når mange drar til fjells. Festivalen er dedikert metal-musikken i alle dens nyanser av svart. Denne kvelden står blant annet det svenske bandet Marduk, som omtales som black metals andre bølge og norske Mysticum som spiller innenfor industriell black metal. Fredag står blant andre Nile på scenen, mens det lørdag er duket for legendariske Mayhem. Fullt program: www.infernofestival.net

Hvor og når:

,

og Revolver, fra kl. 17.30

25. mars – Langfredag

900 år med kristentro

Kirkevandringen starter ved Gamle Aker kirke langfredag kl. 13.00 Bjørnflaten, Thomas

Bli med på kirkevandring blant byens flotte kirkebygg. Turen tar deg med til Gamle Aker kirke, Oslos eldste bygning med gravene til kjente menn. Videre går turen ned til den Russisk Ortodokse kirke og inn i Latinerkvarteret med St. Sunniva og St. Olavs kirke. Turen går videre forbi den Gresk Ortodokse kirke og avsluttes ved Margarethakirken og St. Edmunds kirke. Turen koster 100 kr for voksne. Flere påskevandringer: osloguidebureau.no

Hvor og når:

, kl. 13.00

Det er aldri galt med Bach i påsken

129305426_doc6owj8feenyuptuk1aaj.jpg Sofiaworld

Johannespasjonen av J.S. Bach forteller historien om Jesu lidelse, gjennom arrestasjon, korsfestelse og begravelse, fortalt av evangelisten Johannes. Musikken er en gripende og sterk opplevelse for både medvirkende og publikum, skriver arrangørene. Korene som står på scenen er Oslo Domkor, Barokkanerne. Solister er Ann-Helen Moen, Mari Øyrehagen, Ann-Beth Solvang, David Webb, Ørjan Hinna, Lars Brissman, Njål Sparbo, og Haakon Hille Hustad.

Hvor og når:

, kl. 19.30

26. mars – Påskeaften

Påskegodis i Mathallen

Økologisk godteri og mye mer får du på Mathallen. Vorobyeva

Torsdag til lørdag holder Mathallen dørene åpne med en rekke aktiviteter som påskebrunsj og påskeverksteder for barn. Lørdag blir det blant annet Lollipop Pop-up med fokus på økologisk godteri. Mange av oss spiser mye snop og smågodt i påsken, så da kan det være fint å få høre om alternative godsaker.

Hvor og når:

Torsdag-fredag 11–20. Lørdag 10–16

Påskegrøss

241768579_doc6owj9yacef663k6waaj.jpg Valentina Razumova

Noen leser krim, andre ser på krim på TV, mens andre tar seg en tur ned til Akershus festning for å høre om alt det spennende og virkelig skumle som har skjedd der opp igjennom historien. Du får høre historier om slaveri, stortingsløver, mestertyver, spektakulære ran og rømninger og gale mordere.

Hvor og når: Akershus festning,

lørdag, søndag og mandag kl. 13.00 og 14.00

27. mars – 1. påskedag

Tren de små grå

Det blir påskekrim på Norsk Folkemuseum gjennom hele påsken NORSK FOLKEMUSEUM

Det skjer mystiske og skumle ting også på Folkemuseet på Bygdøy i påsken. I 1832 ble det funnet mistenkelige blodspor i snøen. Det så også ut som om noen hadde blitt slept gjennom den. Har det skjedd et mord? Du blir med på en reise 124 år tilbake i tid for å hjelpe sorenskriver Carl Falsen å løse gåten. Mordet på Sølv-Tollef er skrevet av O.A. Øveland.

Hvor og når:

Hele påsken kl. 11–16

Kaldt om natten, fint om dagen

Skikos i Marka og i Oslo Vinterpark Handout Oslo Vinterpark

Fortsatt er det fine langrennsforhold i høyereliggende områder av Marka for den som tilbringer påsken i byen. De fleste av stuene holder åpent i påsken. Blir det kuldegrader om natten, bør skiføret vare påsken igjennom. Det er smart å sjekke Skiforeningens føremelding før du drar på tur. Alpinistene og brettfolket er sikret gode forhold i Oslo Vinterpark. Der kan du suse ned bakkene og henge i park og pipe. Det blir også liv og røre på afterskien i Lavvoen.

Hvor og når:

Marka hele påsken,

. Åpent hele påsken kl. 10–17

28. mars – 2. påskedag

Sandra Cunningham

Klostermord og andre okkulte historier

Det skjer skumle ting i Gamlebyen denne påsken. Bli med på en fortelling som er basert på boken Den dypfryste pateren av dominikanerpater Aage Hauken. Her møter vi broder Andreas, som bor i et fiktivt kloster og oppdager et lik i fryseren. Det er første gang det arrangeres en tur basert på denne spennende krimboken. På veien mot en løsning på mordgåten får du også høre om Oslodragen, Oslotrollet og kongen som fordrev hekser. Turen koster 100 kr for voksne. Flere påskevandringer: osloguidebureau.no

Hvor og når:

i Gamlebyen kl. 16.00

Påske i høy C

169400936_doc6owj8fxtgisr19p0a9n.jpg kuleczka

Operaen er åpen hele påsken, med omvisninger, påskeeggjakt i foajeen, film, kåserier og opera for barn. Fra skjærtorsdag til 1. påskedag kan barna høre opera med De Tre Superdamene og høre Eventyret om Wagner.

Hvor:

Når: Hver dag fra 12–17